Partito Democratico

De Partito Democratico (kuerz: PD, italieenesch fir Demokratesch Partei) ass eng sozialdemokratesch italieenesch politesch Partei. Si ass 2007 mat der Fusioun vu verschidde Mëtt-Lénkse Parteien entstanen, déi schonn 2006 zur Walallianz L'Unione gehéiert hunn. Déi gréisst Parteie waren d'Democratici di Sinistra, de Successeur vun der italieenescher Kommunistescher Partei, an Democrazia è Libertà – La Margherita. Am PD spillen déi chrëschtlech Lénk eng wichteg Roll. Nom Récktrëtt vum Silvio Berlusconi als Ministerpresident am November 2011 huet de PD dem Mario Monti seng technokratesch Regierung extern ënnerstëtzt. Zënter Abrëll 2013 waren dräi Demokraten noenee Regierungschef an Italien: den Enrico Letta bis Februar 2014, de Matteo Renzi bis Dezember 2016 an direkt nom Renzi de Paolo Gentiloni bis Juni 2018. Sekretäre vum PD Walter Veltroni (2007-2009) Dario Franceschini (2009) Pier Luigi Bersani (2009-13) Guglielmo Epifani (2013) Matteo Renzi (2013-17) Matteo Orfini (2017 interim) Matteo Renzi (2017-18) Maurizio Martina (2018-19) Nicola Zingaretti (2019) Um Spaweck Referenzen